जब बात सम्बन्ध की आती है तो इसका सीधा सा अर्थ यही निकल कर आता है कि सम्बन्ध नजदीक लाता है, अपनापन लाता है, आत्मियता भरता है, मधुरता और शीतलता लाता है, संकटों को परास्त करने की शक्ति देता है, गमों को झेलने की-सहने की शक्ति प्रदान करता है और खुशियों को बांटने की भावना लाता है। जब सम्बन्ध इतना सब करता है अर्थात् मिलने को मजबूर करता है, साथ चलने को दबाव बनता है और मिलकर बोझ उठाने का हौसला देता है तो इसको तोड़ने से केवल दर्द, टीस और खण्ड-खण्ड होने के अतिरिक्त और कुछ नहीं मिलने वाला।